The Boy In The Striped Pajamas চলচিত্রটিতে রালফ অর্থাৎ ব্রুনোর বাবাকে যথেষ্ট স্নেহপ্রবণ একজন বাবা হিসেবে দেখানো হয়েছে। একজন বাবা যে তার সন্তানদের যথেষ্ট ভালোবাসে, সেই কিনা আরেকজনের সন্তান বা প্রেমিকা বা বাবাকে হত্যা করার নির্দেশ দিচ্ছে । দ্বিতীয় বিশ্বযুদ্ধের ইহুদী নিধনে জার্মান হলোকাস্ট যে কোনো কল্পিত দানবেরা সংগঠিত করেনি, বরং সাধারণ মানুষের মতোই দেখতে কারোর দ্বারা হয়েছে, গভীর দর্শনে তা খুব স্পষ্টতই বোঝা যায়। ইহুদীবিদ্বেষ জার্মানদের এতটাই প্রখর হয়েছিলো যে এদের তারা মানুষই মনে করতো না, খুব নির্মম ভাবে এসত্যটা ফুটে উঠেছে লেফট্যানেন্ট কোটলারের কথায়, They smell even worse when they burn, don’t they?